
Európsky parlament,
–	so zreteľom na návrh Komisie pre Európsky parlament a Radu (COM(2025)0621 – C10‑0270/2025),
–	so zreteľom na nariadenie Európskeho parlamentu a Rady (EÚ) 2021/691 z 28. apríla 2021 o Európskom fonde na prispôsobenie sa globalizácii na pomoc pracovníkom, ktorí prišli o zamestnanie (EGF), ktorým sa zrušuje nariadenie (EÚ) č. 1309/2013[footnoteRef:1] (ďalej len „nariadenie o EGF“),  [1:  	Ú. v. EÚ L 153, 3.5.2021, s. 48, ELI: http://data.europa.eu/eli/reg/2021/691/oj.] 

–	so zreteľom na nariadenie Rady (EÚ, Euratom) 2020/2093 zo 17. decembra 2020, ktorým sa stanovuje viacročný finančný rámec na roky 2021 až 2027[footnoteRef:2], zmenené nariadením Rady (EÚ, Euratom) 2024/765[footnoteRef:3], a najmä na jeho článok 8,  [2:  	Ú. v. EÚ L 433 I, 22.12.2020, s. 11, ELI: http://data.europa.eu/eli/reg/2020/2093/oj.]  [3:  	Nariadenie Rady (EÚ, Euratom) 2024/765 z 29. februára 2024, ktorým sa mení nariadenie (EÚ, Euratom) 2020/2093, ktorým sa stanovuje viacročný finančný rámec na roky 2021 až 2027 (Ú. v. EÚ L, 2024/765, 29.2.2024, ELI: http://data.europa.eu/eli/reg/2024/765/oj).] 

–	so zreteľom na Medziinštitucionálnu dohodu zo 16. decembra 2020 medzi Európskym parlamentom, Radou Európskej únie a Európskou komisiou o rozpočtovej disciplíne, spolupráci v rozpočtových záležitostiach a správnom finančnom riadení, ako aj o nových vlastných zdrojoch vrátane plánu na zavedenie nových vlastných zdrojov[footnoteRef:4], a najmä na jej bod 9, [4:  	Ú. v. EÚ L 433 I, 22.12.2020, s. 28, ELI: http://data.europa.eu/eli/agree_interinstit/2020/1222/oj.] 

–	so zreteľom na stanovisko Výboru pre zamestnanosť a sociálne veci,
–	so zreteľom na správu Výboru pre rozpočet (A10-0239/2025),
A.	keďže Únia vytvorila legislatívne a rozpočtové nástroje s cieľom poskytovať dodatočnú podporu pracovníkom, ktorých zasiahli dôsledky veľkých štrukturálnych zmien v usporiadaní svetového obchodu či dôsledky globálnej finančnej a hospodárskej krízy, a pomôcť im pri opätovnom začleňovaní do trhu práce; keďže táto pomoc sa poskytuje formou finančnej podpory pracovníkom a podnikom, pre ktoré pracovali;
B. 	keďže Švédsko predložilo žiadosť EGF/2025/003 SE/Northvolt o finančný príspevok z Európskeho fondu na prispôsobenie sa globalizácii (ďalej len „EGF“) po tom, ako bolo prepustených 6 486 pracovníkov[footnoteRef:5] v hospodárskom odvetví zaradenom do divízie 71 klasifikácie NACE Revision 2 (architektonické a inžinierske činnosti; technické testovanie a analýza) v regiónoch Övre Norrland (SE33), Štokholm (SE11) a Östra Mellansverige (SE12), pričom 5 829 pracovníkov bolo prepustených v referenčnom období pre žiadosť od 28. novembra 2024 do 28. marca 2025 a 657 pracovníkov pred referenčným obdobím alebo po ňom;  [5:  	V zmysle článku 3 nariadenia o EGF.] 

C. 	keďže počas referenčného obdobia, na ktoré sa vzťahuje táto žiadosť, bolo podľa zistení celkovo prepustených 5 829 pracovníkov, z toho 5 561, ktorých činnosť bola ukončená v spoločnosti Northvolt AB (Northvolt) a jej dcérskych spoločnostiach[footnoteRef:6], a 268 u 8 dodávateľov a nadväzujúcich výrobcov spoločnosti Northvolt; [6:  	Vrátane spoločných podnikov Northvolt a Volvo Cars, pričom spoločnosť Volvo Cars začiatkom roka 2025 nadobudla všetky akcie týchto spoločností a stala sa tak ich výhradným vlastníkom.] 

D.	keďže žiadosť je založená na intervenčných kritériách uvedených v článku 4 ods. 2 písm. a) nariadenia o EGF; keďže v prípade 657 prepustených pracovníkov, ktorých činnosť bola ukončená pred referenčným obdobím štyroch mesiacov alebo po ňom, možno preukázať jasnú príčinnú súvislosť s udalosťou, ktorá viedla k ukončeniu činnosti prepustených pracovníkov počas referenčného obdobia, ako sa vyžaduje v článku 6 ods. 2 nariadenia o EGF; 
E. 	keďže spoločnosť Northvolt sa špecializovala na architektonické a inžinierske činnosti, technické testovanie a výrobu batérií; keďže spoločnosť podala 12. marca 2025 návrh na vyhlásenie konkurzu z dôvodu ťažkostí súvisiacich s výrobou, najmä v dôsledku nadmernej ponuky spôsobenej intenzívnou konkurenciou výrobkov dovážaných najmä z Číny, ktorá dominuje na svetovom trhu s viac ako 80 % podielom na celosvetovej výrobe batérií; 
F.	keďže Európa potrebuje silné a konkurencieschopné odvetvie batérií, aby znížila škodlivé strategické závislosti, zvýšila svoju priemyselnú autonómiu a dosiahla svoje ciele v oblasti klimatickej a energetickej transformácie; keďže odvetvie batérií a dodávateľský priemysel čelia vysokým nákladom na energiu a kapitál, oneskoreniam výroby, narušeniam svetového trhu, ako aj rastúcemu konkurenčnému tlaku zo strany výrobcov z tretích krajín, najmä Číny[footnoteRef:7]; [7:  	Pracovný program Komisie na rok 2026 – Rozhodujúci moment pre nezávislosť Európy https://commission.europa.eu/strategy-and-policy/strategy-documents/commission-work-programme/commission-work-programme-2026_en.] 

G.	keďže švédske verejné služby zamestnanosti (Arbetsförmedlingen) poskytujú vnútroštátne predbežné financovanie a spolufinancovanie opatrení;
H.	keďže boli splnené požiadavky stanovené v práve Únie a vo vnútroštátnom práve týkajúcom sa hromadného prepúšťania;
I.	keďže finančné príspevky z EGF by mali byť zacielené predovšetkým na aktívne opatrenia politiky trhu práce a personalizované služby zamerané na rýchle opätovné začlenenie príjemcov do dôstojného a udržateľného zamestnania v rámci ich pôvodného odvetvia činnosti alebo mimo neho a zároveň na ich prípravu na ekologickejšie a digitálnejšie európske hospodárstvo;
J.	keďže EGF nesmie prekročiť maximálnu ročnú sumu 30 miliónov EUR (v cenách roku 2018), ako sa stanovuje v článku 8 nariadenia (EÚ, Euratom) 2020/2093 zmeneného nariadením (EÚ, Euratom) 2024/765; 
1.	súhlasí s Komisiou, že podmienky stanovené v článku 4 ods. 2 písm. a) nariadenia o EGF sú splnené a že Švédsko má podľa uvedeného nariadenia nárok na finančný príspevok vo výške 8 526 322 EUR, čo predstavuje 60 % celkových nákladov vo výške 14 210 537 EUR vrátane výdavkov na personalizované služby vo výške 13 663 977 EUR a výdavkov na činnosti súvisiace s prípravou, riadením, informovaním a propagáciou, kontrolou a podávaním správ vo výške 546 560 EUR;
2. 	konštatuje, že švédske orgány podali žiadosť 16. júna 2025 a že na základe dodatočných informácií, ktoré Švédsko poskytlo, Komisia dokončila svoje hodnotenie 28. októbra 2025, teda o viac ako štyri mesiace neskôr, a v ten istý deň o tom informovala Európsky parlament; zdôrazňuje, že je dôležité výrazne skrátiť čas medzi podaním žiadosti o pomoc z EGF a rozhodnutím o financovaní s cieľom zabezpečiť, aby sa finančná podpora mohla bezodkladne mobilizovať; zdôrazňuje potrebu zjednodušiť a urýchliť vnútorné postupy a zároveň v plnej miere zachovať inštitucionálnu rovnováhu, najmä práva Európskeho parlamentu ako rozpočtového orgánu;
3.	konštatuje, že žiadosť sa týka 6 486 prepustených pracovníkov dotknutých významnou reštrukturalizáciou spoločnosti Northvolt, ktorá viedla k najväčšiemu konkurzu v modernej histórii Švédska; ďalej konštatuje, že dotknutými prijímateľmi bude celkovo 5 800 prepustených pracovníkov, ktorí sa majú zúčastniť na opatreniach;
4.	berie na vedomie závažnosť prepúšťania v meste Skellefteå, kde miera nezamestnanosti v predchádzajúcom roku dosiahla 8,2 %; berie na vedomie, že väčšina prepustených pracovníkov má vysokú úroveň vzdelania a menej než 54 rokov; vzhľadom na ich špecializované zručnosti v oblasti výroby batérií a inžinierstva zdôrazňuje, že treba urýchlene prijať opatrenia na zabránenie štrukturálnemu regionálnemu úpadku, a vyzdvihuje význam podpory kvalitných pracovných miest orientovaných na budúcnosť s cieľom zabezpečiť dlhodobú hospodársku a sociálnu odolnosť;
5.	konštatuje, že v auguste 2025 americký startup Lyten, globálny líder v oblasti lítiovo-sírnych batérií, uzavrel záväznú dohodu o prevzatí zvyšných aktív spoločnosti Northvolt vo Švédsku, Nemecku a Poľsku do konca roka 2025 a plánuje opätovne prijať prepustených pracovníkov, pričom zohľadní možnosť ponúknuť im rovnocenné pozície v regióne; zdôrazňuje, že opätovné zamestnanie by sa malo považovať za prvoradú možnosť a že v prípade prevzatia by sa všetky nevyužité sumy mali vrátiť Komisii;
6.	pripomína, že po dohode s odborovými zväzmi a sociálnymi partnermi, personalizované služby, ktoré sa majú poskytovať všetkým pracovníkom, pozostávajú z týchto opatrení: hĺbkové posúdenie a individuálne plánovanie, činnosti pri hľadaní zamestnania a koučing, podpora pri začatí vlastného podnikania a investičná podpora, odborná príprava na začlenenie sa do trhu práce, kurzy odbornej prípravy, osobitná podpora pri vstupe na trh práce alebo účasti na ďalšom vzdelávaní, príspevky a odborná príprava v oblasti digitálnych zručností; zdôrazňuje, že švédske orgány musia uvádzať pôvod a zabezpečovať viditeľnosť financovania z Únie a poukazovať na pridanú hodnotu zásahu pre Úniu poskytovaním súdržných, účinných a presne zameraných informácií rôznym cieľovým skupinám vrátane cieľových prijímateľov, miestnych a regionálnych orgánov, sociálnych partnerov, médií a verejnosti;
7.	zdôrazňuje, že kvalifikácia a zručnosti prepustených pracovníkov sú aj naďalej rozhodujúce pre európske hospodárstvo odolné voči budúcim zmenám, ktoré dovedie do konca zelenú transformáciu; domnieva sa preto, že mobilizácia EGF musí byť súčasťou širšej politickej reakcie s cieľom zabezpečiť, aby dotknutí pracovníci našli primerané príležitosti zodpovedajúce ich kvalifikácii a zručnostiam;
8.	požaduje dôkladné záverečné hodnotenie vykonaných opatrení vrátane jasných informácií o tom, ako sa finančné prostriedky využili a či boli vynaložené v súlade so schválenými plánmi, najmä v prípadoch priamej finančnej podpory, ako je podpora pre startupy a investície; ďalej žiada údaje o počte pracovníkov, ktorí sa úspešne opätovne začlenili do zamestnania, a o tých, ktorí dokončili opatrenia v oblasti odbornej prípravy a zvyšovania úrovne zručností;
9.	poznamenáva, že Švédsko začalo poskytovať personalizované služby cieľovým prijímateľom a vznikli mu administratívne výdavky spojené s vykonávaním EGF 25. októbra 2024 a že obdobie oprávnenosti na finančný príspevok z EGF preto potrvá od tohto dátumu až do 24, resp. 31 mesiacov odo dňa nadobudnutia účinnosti rozhodnutia o financovaní;
10.	konštatuje, že švédske orgány poskytli uistenie, že pri prístupe k navrhovaným opatreniam a pri ich vykonávaní sa budú dodržiavať zásady rovnakého zaobchádzania a nediskriminácie a že sa zabráni akémukoľvek dvojitému financovaniu;
11.	opakuje, že pomoc z EGF nesmie nahrádzať opatrenia, za ktoré na základe vnútroštátneho práva alebo kolektívnych dohôd zodpovedajú podniky; 
12.	zdôrazňuje, že je naliehavo potrebné vyvinúť súdržné a koordinované úsilie na úrovni Únie, aby sa zabezpečila konkurencieschopnosť a strategická autonómia, a to v úzkom partnerstve s členskými štátmi a regiónmi s cieľom chrániť nadčasovú priemyselnú základňu Európy, ktorá reaguje na požiadavky európskej priemyselnej autonómie a posilňuje pozíciu Únie v strategických odvetviach, ako je odvetvie batérií a dodávateľský priemysel, a zároveň podporuje zelenú a digitálnu transformáciu Únie; zdôrazňuje, že len silné, odolné a udržateľné európske hospodárstvo môže účinne zabraňovať rozsiahlemu prepúšťaniu, čím sa v prvom rade zníži potreba intervencie z EGF; zdôrazňuje, že treba zabezpečiť jasné uznanie a viditeľnosť financovania Únie s cieľom poukázať na jeho pridanú hodnotu a európsku solidaritu, ktorú EGF predstavuje; vyzýva na dôslednú a presne cielenú komunikáciu s prijímateľmi, regionálnymi a miestnymi orgánmi, sociálnymi partnermi, médiami a širšou verejnosťou; vyjadruje poľutovanie nad tým, že odvetvie batérií v Únii trpí z dôvodu subvencií, ktoré čínska vláda poskytuje svojim výrobcom a ktoré narúšajú globálnu hospodársku súťaž;
13.	schvaľuje rozhodnutie, ktoré je uvedené v prílohe k tomuto uzneseniu;
14.	poveruje svoju predsedníčku, aby podpísala toto rozhodnutie spoločne s predsedom Rady a aby zabezpečila jeho uverejnenie v Úradnom vestníku Európskej únie;
15.	poveruje svoju predsedníčku, aby postúpila toto uznesenie spolu s prílohou Rade a Komisii.

